Gumicsere ideális ideje – mikor válik használhatatlanná egy abroncs?
A régi gumik ideális lecserélési ideje újakra több tényezőtől is függ. Az egyik ilyen befolyásoló tényező az abroncs évjárata. Hallott már a DOT számról? Ez az az adat, melynek az utolsó négy karaktere jelöli a gumik gyártási idejét. A DOT szám a gumiabroncs oldalán található, s második két karaktere a gyártási évet, míg az első kettő a gyártás hetét jelenti. A gumik élettartama 10 év, tehát nem feltétlen kell „frissen gyártott” abroncsokat vásárolnia; pl. ha egy 4 éve gyártott „új”, használatlan gumit vásárol, akkor azt még 6 évig használhatja ideális esetben. Rendszeres használat esetén maximum 5 évet javasol a legtöbb gyártó, utána érdemes újakra váltani.Az új gumik vásárlási idejének elérkezését befolyásoló másik fő tényező a gumiprofil mélység. A szabályok szerint a személyautók tekintetében 1,6 mm a minimális profilmélység nyári gumik esetén, a téli gumiknál viszont ez az érték 4 mm – ezek alatt már túl kopottnak, használhatatlannak minősülnek. A gumicsere idejének meghatározásához nem feltétlenül van szükség profilmélység-mérőre, ugyanis mára már a legtöbb abroncsot ellátják kopásjelzővel. A kopásjelző helyét az abroncson egy háromszög vagy a TWI (Tread Wear Indicator) felirat jelöli. Ha a gumi profilja eléri a kopásjelzőt, akkor feltétlenül esedékes a gumicsere!
hu
Hogyan állítsuk be a megfelelő guminyomást?
Örök dilemma az autótulajdonosok körében, hogy hány bar nyomás kell a gumikba. Tudniuk kell, hogy nincs általánosan előírt guminyomás érték, ugyanis minden autótípus – súlyából és maximális sebességből eredően – más-más guminyomást igényel. Honnan tudhatja meg, hogy ideális esetben mennyi levegő kell az abroncsokba? Nos, leghamarabb a járműhöz kapott gyártói kézikönyvből. Ha az épp nincs kéznél, akkor nagy valószínűséggel a gyártás során elhelyeztek egy matricát, amelyen feltüntették az ideális abroncsnyomást különböző körülmények között. Ez általában az ajtóoszlopon, a tanksapka fedelén vagy a kesztyűtartóban található. A guminyomást érdemes 2-3 hetente ellenőriznie autóján!A 2014 után forgalomba helyezett autókba kötelező az úgynevezett TPMS (abroncsnyomás-ellenőrző) rendszer gyári beépítése. Ez a rendszer automatikusan figyelmezteti a gépjármű vezetőt az esetleges gumiabroncs nyomás változásáról.
hu
Mi a leszerelt gumik optimális tárolási módja és helye?
Amennyiben nem kívánja igénybe venni gumihotel szolgáltatásunkat, úgy mindenképp fontos odafigyelnie a gumik otthoni tárolási módjára! Mindenekelőtt célszerű krétával vagy egyéb, gumira fogó eszközzel megjelölni a helyzetüket (pl. bal hátsó) és menetirányukat. Ezután ajánlatos lemosni, és teljesen megszárítani az abroncsokat – főleg, ha téli gumikról van szó. A tárolás helye éppoly fontos, mint a körülményei. Ajánlott esetben a helyiségnek hűvösnek kell lennie, továbbá szükséges a teljes páramentesség, szárazság és kellő sötétség is. Fontos, hogy ne érje őket napsugárzás, és semmilyen vegyi anyag sem.Amennyiben biztosra szeretne menni gumicsere előtt, kérje kollégáink tájékoztatását, tanácsát az általunk forgalmazott gumikat illetően – készséggel állnak rendelkezésére!
hu
Mire figyeljünk új autógumik vásárlása esetén?
A DOT szám és a kopásjelző mellett egyéb, fontos jelöléseket is leolvashatunk a gumiabroncsról. Az első, és egyik legalapvetőbb a méretjelölés: az első szám a gumiszélesség milliméterben megadva, a második a szélesség-magasság aránya százalékban megadva, az utána lévő betű a szerkezetet jelöli – pl. az R a radiál szerkezetet –, az utolsó szám pedig a felni átmérője col mértékegységben megadva. Az abroncsról leolvasható még a terhelési index (LI), mely a maximális terhelhetőséget jelöli a gyárilag előírt nyomásérték alkalmazásával. Leolvasható még a sebességindex is (SI), mely a legnagyobb megengedett sebességet ismerteti.Gumicsere idején más adatokat is érdemes figyelembe vennünk, ha új gumikat veszünk. Fontos még a gumiabroncs külső zajszintje, amit decibelben adnak meg, illetve az üzemanyag fogyasztás, amit a gördülési ellenállásból kalkulálnak. Minél alacsonyabb az ellenállás, annál nagyobb az üzemanyag-hatékonyság.
hu